भारत की स्‍मृति मंधाना ने जीता ICC का वुमेन क्रिकेटर ऑफ द ईयर अवार्ड...  
वर्ष की सर्वश्रेष्‍ठ महिला वनडे खिलाड़ी भी चुनी गईं
आईसीसी की महिला वनडे और टी20 में मिली जगह
वनडे मैचों में तीन शतक लगा चुकी हैं स्‍मृति मंधाना
भारतीय महिला क्रिकेट टीम की प्रारंभिक बल्लेबाज स्मृति मंधाना (Smriti Mandhana)ने अंतर्राष्ट्रीय क्रिकेट परिषद (ICC) की साल की सर्वश्रेष्ठ महिला खिलाड़ी के रूप में रेचेल हेयोइ फ्लिंट पुरस्कार हासिल किया है. इसके साथ मंधाना ने आईसीसी की सर्वश्रेष्ठ महिला वनडे खिलाड़ी का खिताब भी जीता है. आईसीसी ने सोमवार को इसकी जानकारी दी. 22 वर्षीय की स्‍मृति को आईसीसी की सर्वश्रेष्ठ महिला वनडे टीम और साल की सर्वश्रेष्ठ महिला टी-20 टीम में भी शामिल किया गया है. उन्होंने 12 वनडे मैचों में 66.90 की स्ट्राइक रेट से 669 रन बनाए हैं. इसके अलावा, मंधाना ने 25 टी-20 मैचों में 130.67 की स्ट्राइक रेट से 622 रन बनाए हैं. उन्होंने महिला टी-20 वर्ल्‍डकप में भी भारतीय टीम के लिए अहम भूमिका निभाई. इस टूर्नामेंट में भारत ने सेमीफाइनल तक का सफर तय किया था.
Smriti Mandhana wins big as the ICC Women's Awards 2018 are announced!
Detailshttps://t.co/XTH3Gstpf5pic.twitter.com/2t4YhbXMGj
स्‍मृति मंधाना ने कहा, अब सचिन को नहीं, इस खिलाड़ी को अपनी प्रेरणा मानेंगी महिला क्रिकेटर
स्‍मृति इस समय आईसीसी की वनडे बल्लेबाजों की रैंकिंग में चौथे स्थान पर हैं, वहीं टी-20 महिला बल्लेबाजों की रैंकिंग में 10वें स्थान पर हैं. आईसीसी का अवार्ड मिलने के बाद स्‍मृति ने कहा, "यह पुरस्कार बेहद खास है. एक खिलाड़ी के तौर पर आप रन बनाना चाहते हैं, अपनी टीम को जिताना चाहते हैं. ऐसे में आपकी कड़ी मेहनत के लिए आपका सम्मान भी किया जाता है तो यह बेहद प्रेरणादायी होता है और आपको टीम के लिए बेहतर प्रदर्शन करने पर प्रेरित करता है."